Привреда

**Привреда**, або економия, основна дружтвена дїялносц єдного дружтва. У узшим смислу, вона облапя продукцию, розподзельованє, черанку и трошенє продуктох и услугох. У ширшим смислу, привреда облапя шицки файти дїялносцох и услугох, хтори оможлївюю задоволєнє шицких чловекових потребох. Економия зложена зоз процесох, як цо то култура, вредносц, просвита, технїчни розвой, история, дружтвена орґанизация, политична структура, законодавна система и природни богатства, так же медзисобна повязаносц тих факторох условює єй функционованє. 

Главни привредни дїялносци то польопривреда (найважнєйша привредна дїялносц), индустрия и рударство (найважнєйши у секундарним секторе), будовательство, ремеселнїцтво, транспорт (найважнєйши у терциярним секторе), тарґовина и туризем. Муши ше розликовац поняце национална привреда, хтора ше одноши на дїялносц у рамикох єдней держави, и шветова привреда, хтора ше одноши на ґлобалну дїялносц. Кажда держава ма свою привреду (националну), и на таки способ, у меншей або векшей мири, участвує у шветовей привреди.

## Подзелєнє привреди

Спрам подобних прикметох хтори ґруповани до штирох секторох, привреда ше дзелї на:

::* **Продукцийни сектори** 
::::* примарни сектор и секундарни сектор
 
::* **Нєпродукцийни сектори**
::::*  терциярни и квартарни сектор
## Подзелєнє привреди по секторох

::
## Примарни сектор
 
  
 
::* Польопривреда
::*   Лови и риболов
::*   Лєсарство

**Примарни сектор**

Примарни сектор облапя продукцийни дїялносци, хтори маю циль продуковац поживово продукти за индустрию. До того сектору спадаю польопривреда и лєсарство.
З помоцу польопривреди ше обезпечую поживово продукти и сировини хтори ше будзе прерабяц у индустриї, праве прето є найважнєйша дїялносц. Зоз польопривреду ше занїма найвекше число жительох.

::
## Секундарни сектор
 

 
::* Индустрия
::*  Рударство
::*  Будовательство
::*  Продукцийне ремеселство

**Секундарни сектор**

Секундарни сектор облапя продукцийни дїялносци, як цо то индустрия, будовательство и продукция. З помоцу машинох, сировини ше прерабя до полупродуктох и готових продуктох. Єдна часц индустриї ше занїма зоз експлоатацию сировинох зоз жеми (руди, угля, нафти и ґазу), а друга часц индустриї ше занїма зоз преробком сировинох минералного, рошлїнского и животиньского походзеня.

::
## Терциярни сектор
 

 
::* Транспорт
::* Тарґовина
::*  Туризем
::*  Погосцительство
::*  Ремеселство
::*  Банкарство
::*  Комунална привреда

## Квартарни сектор
 
::* Просвита
::*  Наука
::*  Култура
::*  Информациї
::*  Здравство
::*  Социялна защита

Спрам способу продукциї и файти продуктох хтори ше достава, индустрия ше дзелї на:

::* **Чежка индустрия** – облапя продукцию стредствох за роботу (машини) и предмети роботи (сировина, гориво). За тоту дїялносц потребни вельки укладаня, вельке количество енерґиї и сировини.

::* **Лєгка индустрия** – облапя продукцию стредствох за широке трошенє, нє вимага вельки укладаня и поглєдує менєй енерґиї и сировини

## Улога держави у привреди

Нєт привреди хтора ше розвива без уплїву держави. Кажда держава, у меншей або векшей мири, зоз применьованьом законох, уплївує на свою привреду и онєможлївює наставанє нємирох. Окрем того, кажда држава обезпечує стредства (прейґ порцийох) за плаци занятим роботнїком у дїялносцох як цо то: войско, просвита здравство.

## Розвой привреди

На розвой привреди уплївую:

::* **Природни фактори** (природни богатства,релєф,клима...)

::* **Дружтвени фактори** (економско-политични, демоґрафски, економски, науково-технолоґийни...)
## Вонкашнї вязи

*   Привреда – основни характеристики и подзелєнє

## Референци

Катеґория:Дружтвени науки